Hoofbrekens oor hoofletters
Donderdag 27 Februarie 2020	Geplaas deur Sophia Kapp
Lees 1972 tye
Ek kry verbasend baie navrae oor hooflettergebruik. Op die keper beskou, is dit seker nie so vreemd nie, want die reëls vir hoofletters in van die ouer uitgawes van die AWS het vermeerder soos 'n konynkolonie in 'n onbewaakte agterplaas, juis omdat die taalgemeenskap hoofletters in soveel verskillende kontekste vir soveel verskillende goed aanwend. Dink byvoorbeeld aan die manier waarop hoofletters in regstekste gebruik word: Die Klaer en die Klaagster sê mekaar die stryd aan in 'n Egskeidingsgeding en moet 'n Skikking bereik waarin die Afhanklikes se Onderhoud bepaal word. As ek deur so 'n dokument geworstel het, voel ek vir 'n hele paar minute daarna Duits.
Donderdag 20 Februarie 2020	Geplaas deur Sophia Kapp
Lees 1993 tye
Dit is môre Moedertaaldag, die dag waarop elke taal in die wêreld erkenning kry vir die unieke skat wat dit is. Die dag waarop elke spreker bestek kan opneem van die taal waarmee hy of sy die wêreld leer ken het – die taal wat jy by jou ma geleer het, soos Hans du Plessis sê. Die taal waarin jy juig as dit goed gaan, bid as dit swaar gaan, en vloek as nie een van die twee meer wil werk nie.
Laat hy val waar hy wil
Vrydag 20 Desember 2019	Geplaas deur VivA-redaksie
Lees 2351 tye
Deur Jana Luther
Die jaar loop uit. Ons berei voor vir Kersfees. Oor 'n bietjie meer as 'n week wag ons in die holste van Oujaarsnag op Nuwejaar, en dan dans of strompel of slaap ons die ou jaar uit, die nuwe in.
"Nuwejaar". Een woord, vas, ja, met 'n hoofletter en meestal sonder 'n lidwoord, as die skrywer Nuwejaarsdag, 1 Januarie, bedoel. Twee woorde, los van mekaar, met kleinletters, "die nuwe jaar", verwys na die volgende 365 dae, of, as dit 'n skrikkeljaar is, 366.
As 'n angsgevoel 'n mens skielik oorval en jou lyf onwillekeurig ruk, skrik jy. Dit is dalk die gevoel wat dié nuwe jaar by baie van ons wek. Duisend jaar gelede in Middelnederlands, het "skrik" beteken "om aan te stryk, om met lang treë te stap". Nog vroeër was "skrik" "spring".
'n Geseënde ? en voorspoedige ?
Donderdag 28 November 2019	Geplaas deur Sophia Kapp
Lees 2333 tye
Hier op die stertkant van die jaar kry ek heelwat navrae oor die skryfwyse van Kersdag, Kersfees, Nuwejaarsdag en Nuwejaar en al die samestellings en afleidings wat 'n mens met dié woorde kan maak. Dit is byvoorbeeld vir die meeste mense onproblematies om Kersfees met 'n hoofletter te skryf, maar wat van Kersboom/kersboom en in die Nuwejaar / in die nuwe jaar?
Is daar 'n vertakking van taal wat nie bestudering regverdig nie? Indrukke na aanleiding van VivA se "Vloek met flair (en voorbehoud)"-simposium oor vloek in Afrikaans
Dinsdag 26 November 2019	Geplaas deur Sophia Kapp
Lees 1567 tye
Blogger: Benito Trollip
Die Virtuele Instituut vir Afrikaans (VivA) het op Vrydag 15 November 2019 'n openbare simposium met die titel "Vloek met flair (en voorbehoud)" in Pretoria aangebied. Die simposium se oogmerk was om 'n gesprek te begin oor die gebruik en akademiese bestudering van vloekwoorde Afrikaans. Die geleentheid was ook deel van die bekendstelling van 'n navorsingsprojek oor vloek in Afrikaans, waarvan al die inligting op die projekwebwerf beskikbaar is.